laion/Wikipedia-Exotic huggingface dataset:
אינוברוצלב

אינוברוצלב (בפולנית: Inowrocław, נהגה: [inɔˈvrɔtswaf]; עד 1904: Inowrazlaw, בגרמנית: Hohensalza, ובעבר הרחוק יותר: Jungleslau [=לסלאו החדשה], ולעיתים רחוקות: Jungbreslau [=ברסלאו החדשה]; בפי יהודיה: לעסלא) היא עיר תעשייתית בצפון-מרכז פולין, המשתייכת מנהלית מאז 1999 לפרובינציית קויאוויה-פומרניה. העיר היא אחת הגדולות והמשמעותיות מבחינה היסטורית בפרובינציה. היא ממוקמת כ-40 קילומטרים דרומית-מזרחית לבידגושץ'. בראשית 2021 היו בה 71,674 תושבים. אברהם ויין (עורך), פנקס הקהילות: פולין, כרך שישי: פוזנן ופומרניה, עמ' 21–25. אתר האינטרנט הרשמי של אינוברוצלב "אינוברוצלב", באתר JewishGen (באנגלית) אינוברוצלב באתר מרכז מורשת יהדות פולין "אינוברוצלב", באתר השטעטל הווירטואלי אינוברוצלב, באתר אנציקלופדיה בריטניקה (באנגלית) אינוברוצלאב (פולין), דף שער בספרייה הלאומית ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
הפיגוע במחלף בר-אילן

הפיגוע במחלף בר-אילן הוא פיגוע התאבדות וטרור פלסטיני שהתרחש ב־10 באוקטובר 2002, בו מחבל מתאבד פוצץ עצמו בסמוך למחלף בר-אילן. בפיגוע נהרגה אישה אחת ונפצעו 29, רובם באורח קל. עקב גילוי מטען החבלה על ידי נוסעים באוטובוס עליו עלה המחבל, נמנע נזק גדול הרבה יותר. ב־07:50 בבוקר הגיע המחבל לתחנת האוטובוס שעל כביש 4 מול אוניברסיטת בר-אילן. הוא הבחין בקו 87 של דן שעשה את דרכו מפתח תקווה לכיוון תל השומר, שעמד לעזוב את התחנה. המחבל ניסה להתגנב לאוטובוס דרך הדלת האחורית, אז הנהג סגר את הדלת והמחבל נפל ונפצע. אחד הנוסעים ונהג האוטובוס בעת שניסו לתת לו עזרה ראשונה, גילו את מטען הנפץ. הם זעקו מהנוסעים לברוח, ואחזו בידיו בכדי למנוע ממנו להפעיל את המטען. ואחרי שראו שהזירה נקיה, הם גם ברחו, וקראו למשטרה. זמן קצר לאחר מכן, המחבל החל לרדוף אחרי הנוסעים, ולאחר 30 מטרים פוצץ את עצמו. כתוצאה מכך נהרגה אישה בת 71 שלא הספיקה לברוח. המחבל תושב חבלה ואב לארבעה, נשא עליו מטען של כ־5 קילוגרמים, שכלל רסס וכדורי נחושת להגדלת הנזק. החמאס לקח אחריות על הפיגוע. חדשות ערוץ 1 - הפיגוע בצומת בר אילן - 10.10.2002 (חלקי), סרטון באתר יוטיוב (אורך: 21:43) אטילה שומפלבי, הרוגה בפיגוע בבר אילן; הנהג והנוסעים החזיקו את המחבל, באתר ynet, 10 באוקטובר 2002 ורד כהן-ברזילי ומוטי גל‏, המחבל המתאבד בצומת בר אילן - אב לארבעה, באתר וואלה, 11 באוקטובר 2002
ג'ון בורגוין

ג'ון בורגוין (באנגלית: John Burgoyne;‏ 24 בפברואר 1722 – 4 באוגוסט 1792) היה גנרל, מחזאי ופוליטיקאי בריטי, חבר בית הנבחרים הבריטי מ-1761 ועד לפטירתו. בורגוין היה מעורב במלחמת שבע השנים ומלחמת העצמאות של ארצות הברית. במהלך מלחמת שבע השנים היה מעורב בורגוין בהגנה הבריטית הרגלית על ממלכת פורטוגל מפני פלישת ספרד הבורבונית. בורגוין מונה למפקד צבאי בקנדה ופיקד על הכוחות הבריטים במהלך ההפסד החריף בקרב סרטוגה. בורגוין היה חבר המועצה המלכותית תחת ג'ורג' השלישי, מלך הממלכה המאוחדת. ג'ון בורגוין נולד בבדפורדשייר בשנת 1722. לאחר שסיים את לימודיו בבית הספר בוסטמינסטר, הוא הצטרף לצבא הבריטי כפרש ברגימנט ההוסרים ה-13 בשנת 1740. בורגוין היה בן זוגה של בתו של הרוזן מדרבי והתכוון להציע לה נישואים. הרוזן לא היה מרוצה מהנישואין והעניק לבורגוין סכום כסף קטן כדי למנוע את נישואיהם של הזוג הצעיר. בורגוין התעלם מדרישותיו של הרוזן והשתמש בכסף למען צרכים אישיים. לאחר ששירת בהצטיינות במלחמת שבע השנים (1756–1763), נבחר בורגוין לבית הנבחרים הבריטי בשנת 1761 ושוב בשנת 1768. בשנת 1776 הוקצה לפקד על הכוחות המוצבים בקנדה הבריטית בדרגת גנרל, והחל לקדם אסטרטגיה התקפית של הכוחות הבריטים. מצפון (כוחותיו של בורגוין), מדרום (כוחותיו של ויליאם האו בניו יורק) וממערב (כוחותיו של קולונל בארי סנט לג'ר בטריטוריות המערביות) תכננו לקדם מתקפות מתואמות ולהיפגש באולבני, ניו יורק, ובכך התכוונו הבריטים לבודד את ניו אינגלנד משאר המושבות האמריקאיות הסוררות. צבא הרגלים של בורגוין כבש את פורט טיקונדרוגה, צפון ניו יורק, ב-6 ביולי 1777. לאחר שהגיע לנהר ההדסון נלחם אל מול צבא גדול בהרבה בפיקודו של הגנרל פיליפ סקיילר והגנרל הורשיו גייטס, אשר נתמכו בידי הבריגדיר גנרל בנדיקט ארנולד. כשמיצה את המזון והתחמושת שלו ולא קיבל שום סיוע מהאו (שנטש את האסטרטגיה המקורית כדי לכבוש את פילדלפיה, פנסילבניה) או מסנט לג'ר (שהובס באוריסקני, ניו יורק, ונסוג חזרה מערבה), נאלץ בורגוין להיכנע לכוחות האמריקאים בשערים מצפון לסרטוגה ספרינגס ב-17 באוקטובר 1777, ובכך סיים את קרב סרטוגה. בורגוין שוחרר יחד עם חייליו, חזר לבריטניה, שם התמודד עם ביקורת קשה על כישלונו הצבאי. לתקופה קצרה (1782–1783) שירת בורגוין בתפקיד ראש המטה הכללי בממלכת אירלנד, אך הוא פרש מאוחר יותר לחייו הפרטיים. בורגוין היה אישיות ציבורית רבת השפעה בחברה הלונדונית. הוא גם כתב מספר מחזות, שהמצליחה ביותר מביניהן הייתה היורשת (1786). תחילה תמך בורגוין בממשלת פרדריק נורת' הטורית אך לאחר כישלון המלחמה נטה יותר לתמיכת המפלגה הוויגית. בורגוין נפטר בפרישתו בשנת 1792, בגיל 70. מדיה וקבצים בנושא ג'ון בורגוין בוויקישיתוף ג'ון בורגוין, באתר אנציקלופדיה בריטניקה (באנגלית) ג'ון בורגוין, באתר "Find a Grave" (באנגלית) ג'ון בורגוין, באתר שירות הפארקים הלאומיים (באנגלית) כתבי ג'ון בורגוין בפרויקט גוטנברג (באנגלית)
תהילים ל"ז

תהילים ל"ז הוא הפרק השלושים ושבעה בספר תהילים (על פי הוולגטה הוא ה-36). הפרק בנוי באקרוסטיכון אלפביתי. מסרו של המזמור הוא שהרשעים עושי העוול סופם להכרת, והצדיקים ישכנו לעד בארץ. המזמור הוא אחד מארבעה עשר מזמורים הפותחים במילה 'לְדָוִד'. המזמור הוא מזמור חכמה, המיוחס על פי כותרתו לדוד והוא סובב סביב נושא אחד – קריאה לשומעים לבטוח בה' ובישועתו, כי הרשעים עוד מעט ייכרתו והצלחתם היא רגעית, ואת עושי הטוב ה' שומר והם יירשו את הארץ. ביטויים מהמזמור דומים לביטויים בספר משלי ובספר איוב, שגם הם עסוקים באותו הנושא. רבים עמדו על הקשר בין מזמור זה למזמור שלפניו: מזמור ל"ו מעמיד את דרך החטאים למול דרך הצדיקים, ומזמורנו משלים את התמונה ומברר את העדיפות של דרך הצדיקים שתתקיים. המזמור ערוך באקרוסטיכון אלפביתי, כשלכל אות פתגם בן ארבע צלעות. חלוקת הפרק לפסוקים ולטעמי המקרא לא מתחשבת, כדרכה, במבנה זה, אלא תלויה באורך הצלעות ובשיקולים אחרים. מלבד זאת, יש המחלקים מזמור זה כך: פסוק כ"ה, ובנוסח הספרדים גם הפסוק שאחריו, נאמרים לאחר ברכת המזון יחד עם עוד פסוקים העוסקים בהודאה על המזון. המילים ”מֵה' מִצְעֲדֵי גֶבֶר כּוֹנָנוּ” שבפסוק כ"ג משמשות יסוד לברכת המכין מצעדי גבר, אחת מברכות השחר, העוסקת בהודאה לה' על היכולת להלך. שני הפסוקים שבסוף המזמור נאמרים עם פסוקים אחרים בקהילות רבות לפני תפילת ערבית, כבקשת ישועה בלילה שנמשל לצרה. פסוק כ"א נלמד להלכות מלווה ולווה ומהנאמר "לֹוֶה רָשָׁע וְלֹא יְשַׁלֵּם" לומדים חז"ל שעל הלווה יש חובה מוסרית להחזיר את חובותיו. להתענג זאנוויל ויינברגר באלבום מן השמיים. ותשועת צדיקים - מוטי גולמן ושרוליק מנדלסון. נאר מיט אמונה - יעקב יהודה דסקל באלבומו נאר מיט אמונה. מדיה וקבצים בנושא תהילים ל"ז בוויקישיתוף תהילים ל"ז באתר 929 - תנ"ך ביחד ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד. נחום סרנה (עורך),אנציקלופדיה עולם התנ"ך, הוצאת דברי הימים תל אביב 2002 רד"ק, דעת מקרא דעת מקרא דעת מקרא ערוך השולחן אורח חיים רלז ב. עטרת אבות, הוצאת מכון מורשת אבות להאדרת מורשת יהדות מרוקו, עמוד ריב. תלמוד בבלי, מסכת בבא בתרא, דף מ"ה, עמוד א'. הרב אליעזר מלמד, מצוות הלוואה באתר פניני הלכה ותשועת צדיקים, בביצוע מוטי גולדמן ושרוליק מנדלסון, וידאו קליפ של השיר באתר יוטיוב (אורך: 3:43)
12 המושבעים

האם התכוונתם ל... 12 המושבעים (מחזה) – מחזה מאת רג'ינלד רוז משנת 1954 12 המושבעים (סרט, 1957) – סרט קולנוע מאת סידני לומט משנת 1957 12 המושבעים (סרט, 1997) – סרט טלוויזיה מאת ויליאם פרידקין משנת 1997
הדס שפירא-מדמוני

הדס שפירא-מדמוני (נולדה ב-28 בינואר 1975) היא קצינה במשטרת ישראל בדרגת ניצב, המכהנת כראש אגף ההדרכה. הדס נולדה במושב טל שחר. לעדית קשת (לבית מזיא) ואדיר שפירא, שכיהן כמנהל רשות שמורות הטבע. נכדתם של פרדקה מזיא ושל אהרן מזיא. גדלה והתחנכה בבאר שבע. למדה בבית הספר מולדת בבאר שבע ובתיכון מקיף ו' בעיר. הייתה חניכה ומדריכה בתנועת הנוער "מכבי צעיר". את שירותה בצה"ל החלה ב 1993 כמ"כית ומפקדת מחלקה בטירונות-בנים בבה"ד 4. בהמשך הייתה מדריכה בקורס קצינות ושימשה כמפקדת פלוגת טירונים ומפקדת קורס מ"כים. לאחר שקיבלה תוכנית שירות בצה"ל, הושאלה בשנת 1996 למשטרה. בתפקידה הראשון במשטרה הייתה מפקדת קורס הלוחמות הראשון במשמר הגבול, שפרץ את הדרך לשילוב נשים בתפקידי לחימה. על תפקודה זה קיבלה את אות הנשיא לשוטרים מצטיינים. החל משנת 1999 ביצעה שפירא-מדמוני מגוון תפקידים במערך משאבי אנוש של משטרת ישראל, בהם: קצינת אמ"ש באגף התנועה, קצינת אמ"ש במחוז מרכז וראש מדור נגדים וזכאויות שכר. בשנת 2013 הועלתה לדרגת ניצב משנה ומונתה לראש מחלקת פרט. בתפקידה זה הובילה את הקמת יחידת מרכז הפרישה במשטרת ישראל והקמת אתר ההנצחה החדש של המשטרה במכללה הלאומית לשוטרים בבית שמש. בשנת 2016 שירתה כקצינת חינוך ראשית של משטרת ישראל והובילה את עדכון ותיקוף הקוד האתי של המשטרה. לאחר מכן עמדה בראש מחלקת קהילה שבאגף המבצעים של המשטרה. במאי 2022 סיימה את תפקידה כראש חטיבת דוברות במשטרת ישראל, בהמשך מונתה לסגנית ראש אמ"ש. בספטמבר 2024 הודיע המפכ"ל, רב-ניצב דני לוי, על מינויה לראש אגף ההדרכה של משטרת ישראל בדרגת ניצב. תנ"צ שפירא-מדמוני היא בוגרת אוניברסיטת תל אביב במדעי המדינה ובלימודי המזרח התיכון ובעלת תואר שני בהצטיינות במנהל ובמדיניות ציבורית באוניברסיטת בן-גוריון בנגב. בנוסף, סיימה תואר שני נוסף בהצטיינות במדעי המדינה וביטחון לאומי באוניברסיטת חיפה. היא גם בוגרת המכללה לביטחון לאומי ובוגרת קורס דירקטורים של אוניברסיטת תל אביב. שפירא-מדמוני מתגוררת בראשון לציון והיא אם לשלושה. אלון חכמון, ‏נצ"מ הדס שפירא מדמוני מונתה לראש חטיבת הדוברות של המשטרה, באתר מעריב אונליין, 22 בפברואר 2021 תת-ניצב יפעת שקלר וניצב-משנה הדס שפירא-מדמוני, סיפורים מהניידת - נשים במשטרה, רשת עושים היסטוריה
בנסטר טרלטון

סר בנסטר טרלטון, הברונט הראשון (באנגלית: Banastre Tarleton, 1st Baronet;‏ 21 באוגוסט 1754 – 15 בינואר 1833) היה מצביא ופוליטיקאי בריטי. טרלטון היה גנרל בריטי רב חשיבות על החזית הדרומית במלחמת העצמאות של ארצות הברית, איפה ששירת בשנות העשרים לחייו. טרלטון פיקד על כוחות בריטיים במספר קרבות מרכזיים ובהם קרב קמדן, קרב קאופנס והמצור על יורקטאון שהיה הקרב הגדול האחרון במלחמה. טרלטון נולד בליברפול ב-21 באוגוסט 1754, עבר לאוקספורד ולמד משפטים באוניברסיטת אוקספורד. אף על פי שחסרה לו השכלה צבאית רשמית, משפחתו תמכה בו במינוי לקצין פרשים ברגימנט ההוסרים הראשון. טרלטון נשלח עם תחילתה של מלחמת העצמאות של ארצות הברית להילחם במושבות האמריקאיות. הוא היה מעורב בשדה הקרב לראשונה בקרב צ'ארלסטון בשנת 1776, כמו גם בלכידתו של הגנרל האמריקני צ'ארלס לי בניו ג'רזי בהמשך השנה. בסופו של דבר הועלה לדרגת לוטננט קולונל וקיבל פיקוד על יחידה המורכבת מאמריקאים נאמנים לכתר שכונו "הלגיון הבריטי". טרלטון לחם תחת פיקודו של צ'ארלס קורנווליס במהלך המערכה הדרומית במושבות קרוליינה. הוא מילא תפקיד פעיל בקרבות פינת מונק, צ'ארלסטון, ווקסהאו, קמדן, פיש קריק ובלאקסטוק. בקרב הוואקסאו ב-29 במאי 1780, האשימו חיילי הצבא הקונטיננטלי את החיילים ההוסרים בפיקודו של טרלטון על שהתעלמו מכהנפת הדגל הלבן ותקפו את החיילים האמריקאים לאחר שהניחו את נשקם. לאחר מכן, אמריקאים ייחסו את הכינוי "הקצב" לטרלטון ואת הכינוי "טבח הוואקסס" בהקשר לקרב הוואקס, וצעקו את האחרון כזעקה להעלאת המורל בקרב קאופנס מאוחר יותר. ב-17 בינואר 1781, בקרב קאופנס, דניאל מורגן ניצל את האסטרטגיה האגרסיביות של טרלטון. מורגן הפעיל טקטיקות שהוליכו שולל את טרלטון שהאמין שהאמריקאים נמצאים בנסיגה מלאה. ברגע שטרלטון החל להניע את כל כוחו, אנשי מורגן הסתובבו לקראת מתקפת נגד והבריטים נדחקו לנסיגה מהשדה. ההפסד הכבד עלה בכוח צבאו של טרלטון - 100 הרוגים, 229 פצועים, 600 נפלו בשבי - והקרב סימן את תחילת סופה של המערכה הבריטית לספח מחדש את דרום שלוש עשרה המושבות. התנהגותו הפזורה של טרלטון בקרב הקשתה על יחסיו עם הממונים עליו שהאמינו שהוא פזיז מדי וחסר "בגרות צבאית". לאחר כניעתו של קורנווליס לאחר המצור על יורקטאון, כאשר מנהיגים אמריקאים הזמינו את המצביאים הבריטים לסעוד עמם כשבויים, טרלטון לא נכלל בין המוזמנים. האמריקנים הבהירו כי המחדל היה שיעור שכוון ליחס האכזרי שלו כלפי חיילי הצבא הקונטיננטלי. לאחר שחרורו מתקופת השבי שלאחר המצור על יורקטאון, טרלטון חזר לבריטניה. הוא המשיך בקריירה הצבאית שלו ונכנס לפוליטיקה והיה חבר בית הנבחרים הבריטי בשנת 1790. הוא המשיך לקבל קידומים צבאיים, תחילה כלוטננט גנרל בשנת 1790, ולאחר מכן, הועלה לדרגת גנרל בשנת 1794. במהלך המלחמות הנפוליאוניות לחם תחת פיקודו של ארתור ולסלי, הדוכס הראשון מוולינגטון. בשנת 1815 הוענק לו תואר ברונט, ובשנת 1820 הוא מונה לאביר מסדר הבירית על ידי ג'ורג' הרביעי, מלך הממלכה המאוחדת. טרלטון מת בביתו בלינטווארדין, הרפורדשייר ב-15 בינואר 1833. מדיה וקבצים בנושא בנסטר טרלטון בוויקישיתוף בנסטר טרלטון, באתר אנציקלופדיה בריטניקה (באנגלית) בנסטר טרלטון, באתר "Find a Grave" (באנגלית) בנסטר טרלטון, באתר שירות הפארקים הלאומיים (באנגלית)
יחסי פינלנד–תאילנד

יחסי פינלנד–תאילנד הם היחסים הדיפלומטיים הרשמיים שבין רפובליקת פינלנד לבין ממלכת תאילנד. ממלכת סיאם הכירה בעצמאות פינלנד ב-9 באוקטובר 1919, והועברה לשלטונות פינלנד באמצעות שגריר סיאם בפריז. מר גוסטף ג'ון רמסטדט היה בדרכו ליפן על סיפונה של ספינה בשם איג'ו-מארו, כאשר קיבל מברק משר החוץ הפיני רודולף הולסט וביקש ממנו לקיים ביקור נימוסין בסיאם בגלל ההכרה בעצמאות פינלנד. רמסטדט החליף אוניות בסינגפור והמשיך בנסיעתו על סיפונה של קואלה לאורך החוף המזרחי של חצי האי המלאי לעבר בנגקוק. בבנגקוק התארח רמסטדט בפנסיון שנקרא מלון אוריינטל. ראשית, הוא הכין אגרת בו הודיע למשרד החוץ הסיאמי על הגעתו וביקש להתקבל אצל שר החוץ. הנסיך דבונגס קיבל אותו באופן ידידותי. תאילנד ופינלנד ייסדו את היחסים הדיפלומטיים שלהם ב-17 ביוני 1954 בלונדון בחילופי אגרות רשמיים. ב-21 ביוני 1954 מונה מר הוגו ואלוואן, השגריר הפיני לניו דלהי, הודו, כשגריר שאינו תושב בבנגקוק. ההסמכה המשיכה מ-1974 מג'קרטה, אינדונזיה, ובין השנים 1983–1986 ממנילה, הפיליפינים. הסחר בין פינלנד לתאילנד הצטבר בצורה ניכרת בסוף שנות השישים, כאשר מדי פעם הועבר לבנגקוק מזכיר לקידום סחר חוץ. בשנות השבעים החלה התיירות מפינלנד לתאילנד להתגבר. נציגות קבועה הוקמה בשנת 1980. האינטרס העיקרי של פינלנד בדרום מזרח אסיה היה קידום היחסים המסחריים והכלכליים, אך המיקום הגאוגרפי של תאילנד הפך את בנגקוק גם למקום מעניין להתבונן בהתפתחויות הפוליטיות. בשל תחום התפקיד המורחב, שודרגה המשלחת לשמש כשגרירות החל מה-1 בינואר 1986. כיום תאילנד היא לא רק היעד השלישי בגודלה של פינלנד של מוצרי יצוא באסיה, אלא גם שותפה מצוינת לשיתוף פעולה עבור האיחוד האירופי במספר נושאים אזוריים ועולמיים. הודות לתיירות הגוברת והטיסות הרגילות של פינאייר, כ-150,000 פינים מבקרים בתאילנד מדי שנה. ביקור רשמי של נשיאת פינלנד, טריה הלונן, בתאילנד בדרכה לישיבת האו"ם בדצמבר 2002 סימן את תחילתה של מסורת של חילופי ביקורים פעילים בין המדינות. תאילנד היא הכלכלה השנייה בגודלה בדרום מזרח אסיה, לאחר אינדונזיה, והיא שותפת הסחר השנייה של פינלנד באזור אחרי מלזיה. במהלך השנים האחרונות הסתכם הסחר הישיר בין פינלנד לתאילנד בכ-400 מיליון אירו בשנה ונותר בגירעון מעט עבור פינלנד. קיימות כחמישים חברות פיניות שהוקמו בתאילנד, ועוד כ-200 נוכחות בשוק התאילנדי באמצעות סוכניהן המקומיות. חברות פיניות פעילות בתאילנד בתחומים כמו הנדסת מכונות, הנדסת תקשורת, אנרגיות מתחדשות ותחום השירותים. הם מאוגדים על ידי לשכת המסחר התאילנדית-פינית, המספקת גם שירותי ייעוץ. פינלנד מחזיקה בתאילנד שגרירות בבנגקוק וקונסוליות כבוד בפוקט וצ'יאנג מאי. תאילנד מחזיקה בפינלנד שגרירות בהלסינקי. מדיה וקבצים בנושא יחסי פינלנד–תאילנד בוויקישיתוף היסטוריית היחסים בין המדינות באתר משרד החוץ הפיני היחסים בין המדינות באתר משרד החוץ הפיני שגרירות פינלנד בתאילנד שגרירות תאילנד בפינלנד
מנואל לוקאטלי

מנואל לוקאטלי (באיטלקית: Manuel Locatelli; נולד ב-8 בינואר 1998 בלקו שבאיטליה) הוא כדורגלן איטלקי, המשחק בעמדת הקשר בקבוצת יובנטוס מהסרייה א' ובנבחרת איטליה. לוקאטלי גדל במחלקות הנוער של אטאלנטה ושל מילאן מהסרייה א'. ב-21 באפריל 2016 ערך לוקאטלי את הופעת הבכורה שלו בסרייה א' במדי מילאן, כשנכנס כמחליף בדקה ה-87 בתיקו 0-0 נגד קארפי. ב-2 באוקטובר 2016 הבקיע לוקאטלי את שער הבכורה שלו במועדון, בניצחון 0–4 על ססואולו. בסך הכל ערך לוקאטלי 48 הופעות ליגה במדי מילאן, בהן הבקיע שני שערים. בקיץ 2018 הושאל לוקאטלי לססואולו מהסרייה א'. ב-26 באוגוסט 2018 ערך לוקאטלי את הופעת הבכורה שלו במועדון, בתיקו 2-2 נגד קליארי בליגה. בעונת ההשאלה ערך לוקאטלי 29 הופעות ליגה והבקיע שני שערים, ובתום העונה חתם בקביעות במועדון. לוקאטלי עזב את ססואולו בקיץ 2021 לאחר שרשם במדיה 99 הופעות, כבש 7 שערים והוסיף 11 בישולים. ב - 18 באוגוסט 2021 הודיעה יובנטוס על החתמתו של לוקאטלי עד 2026 כאשר השנתיים הראשונות הן בהשאלה מססואולו. ב-26 בספטמבר כבש שער בכורה בניצחון 2–3 על סמפדוריה. ב-7 בספטמבר 2020 ערך לוקאטלי את הופעת הבכורה שלו בנבחרת איטליה, בניצחון 0–1 על נבחרת הולנד במסגרת ליגת האומות 2020/2021. ב-28 במרץ 2021 הבקיע לוקאטלי את שער הבכורה שלו בנבחרת איטליה, בניצחון 0–2 על נבחרת בולגריה במסגרת מוקדמות מונדיאל 2022. לוקאטלי נכלל בסגל נבחרת איטליה לטורניר יורו 2020. במחזור השני של שלב הבתים של הטורניר הבקיע לוקאטלי שני שערים בניצחון 0–2 על נבחרת שווייץ. מילאן הסופר קאפ האיטלקי: 2016 יובנטוס הגביע האיטלקי: 2023/2024 נבחרת איטליה אליפות אירופה: יורו 2020 מדיה וקבצים בנושא מנואל לוקאטלי בוויקישיתוף מנואל לוקאטלי, באתר Transfermarkt מנואל לוקאטלי, באתר Soccerway מנואל לוקאטלי, באתר BDFutbol מנואל לוקאטלי, באתר WorldFootball.net מנואל לוקאטלי, באתר National Football Teams מנואל לוקאטלי, באתר FootballDatabase.eu מנואל לוקאטלי, באתר ESPN
Good Old-Fashioned Lover Boy

"Good Old-Fashioned Lover Boy" (בעברית: "המאהב הישן והטוב") הוא שיר של להקת הרוק הבריטית קווין, שיצא בשנת 1976, השמיני מתוך אלבומה החמישי של הלהקה, A Day at the Races. השיר נכתב על ידי סולן הלהקה פרדי מרקיורי. השיר יצא גם כסינגל בשנת 1977 על ויניל 7-אינץ'. השיר הוא אחד מכמה שירים בסגנון מיוזיק הול בריטי שנכתבו על ידי הלהקה. השיר מתחיל בנגינת פסנתר ושירת פתיחה של מרקיורי, וממשיך עם הצטרפות הבס והתופים, בתחילתו של הפזמון. הבית השני מושר ואחריו פזמון נוסף. בשלב זה, התופים, הבס והגיטרה נפסקים, מה שמוביל אז לגשר, אותו שרים מרקיורי ומייק סטון ("היי, בחור, מאיפה קיבלת את זה? היי, בחור, לאן הלכת?"). לאחר סולו הגיטרה של בריאן מיי, מושר בית נוסף, ולאחר מכן הפזמון חותם את השיר. השיר מתאר כיצד "מאהב ישן וטוב" מצפה ללילה של הילולה ורומנטיקה. הלהקה ביצעה את השיר בתוכנית המוזיקה הבריטית "Top of the Pops" ב-BBC. בגרסה שהופיעה בתוכנית, המתופף רוג'ר טיילור שר את החלק של מייק סטון. השיר בוצע בשידור חי גם בחלק מסיבובי ההופעות של הלהקה, מ-A Day at the Races Tour (אנ') ועד לסיום News of the World Tour (אנ'). הוא בוצע במחרוזת אחרי "Killer Queen", וממנו הושרו שני הבתים הראשונים, ואחריהם הפזמון בסוף. פרדי מרקיורי – זמרה, קולות רקע, פסנתר בריאן מיי – גיטרה חשמלית, קולות רקע רוג'ר טיילור – תופים, משולש, תיבת הקשה, קולות רקע ג'ון דיקון – בס מייק סטון – קולות רקע מידע על היצירה "Good Old-Fashioned Lover Boy" באתר מיוזיק בריינז Georg Purvis (24 באוגוסט 2012). Queen: Complete Works. Titan Books. p. 115. ISBN 978-1-78116-287-3. {{cite book}}: (עזרה) Queen live on tour: A Day At The Races: Setlist Queen Concerts. Queen live on tour: News Of The World: Setlist Queen Concerts. "Archived copy". אורכב מ-המקור ב-18 ביוני 2018. נבדק ב-17 ביוני 2018. {{cite web}}: (עזרה); (עזרה) "British single certifications – Queen – Good Old Fashioned Lover Boy", British Phonographic Industry (באנגלית)
מחזיר אור

מחזיר אור (באנגלית: Safety reflector) הוא אמצעי שנועד להבליט עצמים כאשר התאורה חלשה, או כאשר שורר חושך. מחזירי האור מחזירים את האור שפוגע בהם בזווית רחבה (בניגוד למראה המחזירה אור בכיוון אחד) ובשל כך הם יעילים במיוחד להבלטת עצמים בחושך. מחזירי אור מיועדים לעורר תשומת לב לקיום של חפץ או של אדם, בדרך כלל בשעות החשוכות של היום, ומשמשים לצורכי בטיחות. תאונות דרכים קטלניות רבות מתרחשות בלילה מכיוון שנהגים מתקשים להבחין בהולכי רגל או ברוכבי אופניים, עד שהרכב מגיע למצב קרוב מכדי למנוע התנגשות. הצטיידות במחזירי אור צפויה להגביר את הנראות של אדם בלילה, ולמנוע תאונות הנובעות מחוסר נראות. מחזירי אור נפוצים במיוחד בכבישים, מכיוון שהם מסייעים להגדלת הנראות של אדם, של רכב או של מכשול על הכביש. אופן הפעולה שלהם מתבסס על החזרת אור שיוצא מפנסים של כלי רכב, ובכך הם מבליטים עצמים, ומקלים על הנהג לראותם. מחזירי האור שימושיים במיוחד כאשר אין פנסי רחוב או תאורה טבעית. מחזירי אור יכולים להופיע בשלל צורות. ישנם מחזירי אור המקובעים לבגד, למשל בחגורת הצלה וישנם אחרים שהם מכשירים עצמאיים שניתן לחבר לכל פריט לבוש לפי הצורך. באופניים, מחזירי אור נמצאים בדרך כלל על גלגלים, על הדוושות ומתחת למושב. רוכבי אופניים שרוכבים על הכביש נוהגים להתקין מחזירי אור ניידים גם במקומות נוספים. באופנועים, במכוניות וברכבים אחרים, מחזירי אור מופיעים בחלק הקדמי והאחורי של הרכב, לצד הפנסים הקדמיים ואורות הבלמים. הטכניקה של החזרת האור הומצאה לראשונה בשנת 1917 בניס על ידי הנרי כרטיאן כדי לספק לצבא מערכת תקשורת שהאויב לא יכול היה ליירט. בשנת 1923 הוכרז פטנט על ההמצאה. בשנת 1927 עוגנה התקנת מחזירי אור על מכוניות בחוק הצרפתי, וניתנו קנסות לבעלי מכוניות שלא התקינו מחזירי אור. באותה שנה נמכרו בצרפת מחזירי אור המתאימים לרכבים ממונעים, לאופנועים, לאופניים ולכל סוג של נגררים. מחזיר אור לביש הוא המצאה פינית, שהומצאה על ידי החקלאי ארווי להטי בשנות ה-50 של המאה ה-20. מחזירי האור הלבישים הראשונים נוצרו על מנת להגן על עגלות הסוסים שלו וכרכרותיו, ולא כדי להגדיל את הבטיחות של בני אדם. ניתן למצוא מחזירי אור בכל הצורות והצבעים האפשריים, ותעשיות העיצוב והאופנה משתמשות במחזירי אור גם כאביזר אופנתי. בישראל עוגנה התקנת מחזירי אור על אופניים בתקנות התעבורה בשנת 1961. על פי החוק, כל כלי רכב מחויב בסימון באמצעות מחזירי אור. מדיה וקבצים בנושא מחזיר אור בוויקישיתוף מחזיר אור | גליל מחזיר אור | מחזיר אור בהדבקה 3M – א.ו.ש אביזרים, באתר א.ו.ש אביזרים לחניונים Crestview police investigate accident after teen hit by car, WKRG News 5, ‏2020-07-04 (באנגלית אמריקאית) חשיבות השימוש במחזירי אור, באתר ליוגב, ‏2018-02-27 Pedestrian Reflector History, archive.is, ‏2012-12-17 חקיקה - כלי רכב מסחריים, באתר GOV.IL
יחסי הפיליפינים–פינלנד

יחסי הפיליפינים–פינלנד הם היחסים הבילטרליים בין הפיליפינים לפינלנד. פינלנד הכירה בפיליפינים ב-22 באוגוסט 1946 ושתי המדינות כוננו יחסים דיפלומטיים ב-14 ביולי 1955. הפיליפינים החזיקה שגרירות בהלסינקי, שנסגרה בשנת 2012 עקב ארגון מחדש של תקציב ה-DFA. פינלנד מחזיקה שגרירות במנילה, המוסמכת גם עבור חלק במדינות האיים באוקיינוס השקט כגון פלאו, מיקרונזיה ואיי מרשל. ביוני 2015 חגגו שתי המדינות 60 שנה לכינון היחסים הדיפלומטיים ביניהן. פינלנד מחזיקה בפיליפינים שגרירות במנילה. הפיליפינים מיוצגת בפינלנד באמצעות שגרירותה בסטוקהולם, שוודיה, ובנוסף מחזיקה קונסוליית כבוד בהלסינקי. מדיה וקבצים בנושא יחסי הפיליפינים–פינלנד בוויקישיתוף הפיליפינים ופינלנד באתר משרד החוץ הפיני Philippines and Finland celebrated 60 years of ties באתר scandasia‏, 20 ביולי 2015 ייצוג הפיליפינים בפינלנד באתר משרד החוץ הפיני
ביל ואן דייק

ביל ואן דייק (בהולנדית: Bill van Dijk; נולד ב-22 בדצמבר 1947) הוא זמר הולנדי. ואן דייק נולד ברוטרדאם, הוא הופיע במספר מחזות זמר וביניהם שיער, אוויטה ומיס סייגון. ב-1971 שיחק תפקיד קטן הסרט ההולנדי-גרמני "Blue Movie" ובסרט הקומדיה "Daniel", ב-1980 שיחק בסרט "Lieve jongens" המבוסס על רומן של הסופר חרארד רווה. ב-1982 ייצג את הולנד באירוויזיון עם השיר "Jij en ik" והיה במקום ה-16. הוא דיבב רבות בשפה ההולנדית. בין היתר דיבב את הנסיך דרק בסרט "סוד הממלכה הקסומה" ואת קלופין ב"הגיבן מנוטרדאם". מדיה וקבצים בנושא ביל ואן דייק בוויקישיתוף אתר האינטרנט הרשמי של ביל ואן דייק ביל ואן דייק, במסד הנתונים הקולנועיים IMDb (באנגלית) ביל ואן דייק, באתר MusicBrainz (באנגלית) ביל ואן דייק, באתר Discogs (באנגלית) ערך זה הוא קצרמר בנושא הולנדים. אתם מוזמנים לתרום לוויקיפדיה ולהרחיב אותו.
אן מארי וסל שליטר

אן מארי וֶסֶֶל שְליטֶר (בדנית: Anne Marie Vessel Schlüter; נולדה ב-1 במאי 1949) היא רקדנית דנית. וסל שלוטר נולדה בקופנהגן כבתם של רקדנית בלט ובמאי בלט, היא הופיעה לראשונה בתיאטרון המלכותי של דנמרק בגיל ארבע באופרה מאדאם באטרפליי, בהיותה בת שבע החלה ללמוד בבית הספר המלכותי לבלט. בשנה זו הוריה התגרשו. כרקדנית היא ביצעה רבות יצירות של הכוריאוגרף אוגוסט בורנונביל, היא גם הופיעה בקופליה ומפצח האגוזים. ב-1988 פרשה מהבמות והחלה לשמש כבמאית בבית הספר המלכותי. היא הייתה בזוגיות עם הרקדן אלכסנדר קולפין, הצעיר ממנה בשש עשרה שנה, להם בן משותף. ב-1989 נישאה לראש ממשלת דנמרק פול שליטר. מדיה וקבצים בנושא אן מארי וסל שליטר בוויקישיתוף בית הספר לבלט, על סגל ההוראה - אן מארי וסל שליטר ביוגרפיה של אן מארי וסל שליטר (בדנית) אן מארי וסל שליטר, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בימבו

בימבו (באנגלית: Bimbo) הוא מונח בעגה האנגלית לתיאור אישה מושכת ונראית טוב אך לא אינטליגנטית. מונח זה מבסס את הסטריאוטיפ של "היפה והטיפשה". במקור המונח בא לשימוש בעשור הראשון של המאה העשרים לתיאור גבר גס רוח ולא אינטליגנטי. מקור המונח בא מהשפה האיטלקית ופירושו תינוק או ילד קטן, בשנות העשרים המונח החל להיקשר לנשים בתרבות הפופולרית. המונח בדרך כלל מכוון לאישה בלונדינית, בעלת גוף חטוב, לבוש חושפני ואיפור כבד. באנגלית ישנו מונח מקביל לתיאור גבר הנקרא "Himbo". ב-1920 יצא השיר "My Little Bimbo Down on the Bamboo Isle", אותו הקליטו מספר זמרים, המונח הוזכר בשיר "Barbie Girl". קלי באנדי (כריסטינה אפלגייט) בסדרת הטלוויזיה נשואים פלוס עוגן (אורלי וינרמן) בקומדיית המצבים שמש [1] Bimbos with Balls! The Rise of the Himbo Assessing Gender-Related Portrayals in Top-Grossing G-Rated Films Blondes Have More FunStereotypes in Pop Culture and their Effect Over Time